वंशवाद की राजनीति के इस ढांचे में कांग्रेस के मल्लिकार्जुन खर्गे, गुलाम नबी आजाद, एके एंटनी और पी चिदंबरम सरीखे अनुभवी नेता भी सरेंडर कर चुके हैं। बगैर किसी अनुभव के भी प्रियंका का नाम अगर अध्यक्ष के लिए बढ़ रहा है तो ये चुप रहना ही बेहतर समझते हैं। नेहरू-गांधी परिवार इनके दिमाग पर राज करे, इसे शायद ये अपनी नियति मानकर चलते हैं। पार्टी के कई वरिष्ठ नेता अतीत में नेहरू-गांधी परिवार के कदम के विरोध में आवाज उठाने वाले नेताओं का हश्र देख चुके हैं।